Gemeng Conter

D' ass eng vun den  lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft  vun där se och hiren Numm huet.

 Geographie 
D'Gemeng Conter läit südëstlech vun der Stad Lëtzebuerg op enger Héicht tëscht zirka 255 an 340 m (NG-L).

Nopeschgemenge si Sandweiler a Schëtter am Norden, Lenneng a Bous-Waldbriedemes am Osten, Duelem a Weiler zum Tuer am Süden an Hesper am Westen.

D'Baach Sir leeft vu Südwesten no Nordosten queesch duerch d'Gemeng.

Laanscht den CR234 läit d'Industriezon « Am Weiergewan ».

 Uertschaften an der Gemeng 

 Conter
 Éiter
 Méideng
 Mutfert

 Häff a Lieu-diten an der Gemeng 

 Bricherhaff
 Brichermillen
 Conter-Barrière
 Éiter Millen
 Kackerterhaff
 Kréintgeshaff
 Marxeknupp
 Millbech
 Pläitreng

 Verkéiersubannung 
Wichtegst Stroosseverbindunge sinn d' an d'. Ausserdeem lafen nach d'Chemin reprisen 132, 153, 226 an 234 duerch d'Gemeng.

D'Eisebunnsstrecke Lëtzebuerg-Waasserbëlleg an Alzeng-Éiter duerchlafen d'Gemeng an treffen an der Uertschaft Éiter openeen.

Geschicht
 Wopen 
100px Beschreiwung am Originaltext:
D'argent à la fasce ondée de gueules chargée de trois trangles également ondées d'or, ladite fasce accompagnée en chef d'une croix ancrée de gueules, en pointe d'une coquille de sable.

Entwécklung vun der Awunnerzuel

Politik
De Gemengerot vu Conter gëtt zanter 2005 nom Proporz-Walsystem gewielt. E setzt sech aus 11 Conseilleren zesummen.

No de Gemengewale vun 2011 huet de Schäfferot sech op eng Koalitioun vun DP, LSAP an déi Gréng gestäipt. No de Wale vun 2017 koum et zu eng CSV-LSAP-Koalitioun, mat als Buergermeeschtesch der Marion Zovilé-Braquet"Marion Zovilé-Braquet gëtt nei Buergermeeschtesch vu Conter." rtl.lu, 26.10.2017, 15:52:08., déi och no de Wale vun 2023 bestoe bliwwen ass.

Am November 2025 koum et awer zu engem Wiessel am Gemengerot mat enger Koalitioun aus DP, LSAP an déi Gréng. Den Dali Zhu gouf neie Buergermeeschter.["Den Dali Zhu gëtt neie Buergermeeschter zu Conter."] rtl.lu, 19.11.2025.
Zesummesetzung 
 Joer  CSV  DP  gréng  LSAP  2005  3  4  -  4 2011  4  3  2  2 2017  5  2  2  2202353122025*5312 

 Buergermeeschteren 
...
 1844: Jean-Nicolas FischerARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844
...
 1970 - 1975: Roger Diederich
... -...: Jean-Pierre Schmitz
 2011 - 2013: Jean-Marie Mangen
 2013 - 2017: Guy Lorent
 2017 - 2025: Marion Zovilé-Braquet (CSV)
 zanter 2025: Dali Zhu (DP)

Infrastruktur
 Schoulen 
D'Gemeng Conter huet eng Zentralschoul mat Sportzentrum fir d'Spillschoul- a Grondschoulklassen (Schoul um Ewent) an der Uertschaft Conter um CR226 (rue de Syren).

 Kuckeswäertes 
 D'Conter Kierch
 D'Straussefarm "An Nommesch"
 Bemierkenswäert Beem um Pläitrengerhaff
 Zwou Eeche beim Weier
 Zwou Lannen am Agank vum Haff
 Zwéi Spierebeem am Bongert

 Interkommunal Syndikater 
D'Gemeng Conter ass Member vu follgenden interkommunale Syndikater:

 CNI-Syrdall Schwemm
 MINETT-KOMPOST
 SEC
 SIAS
 SICEC
 SIDEST
 SIDOR
 SIGI
 SYVICOL

 Kuckt och 

 Fräiwëlleg Pompjeeë Mutfert-Méideng
 Gare Sandweiler-Conter
 Gallo-réimesch Villa zu Conter

 Um Spaweck 

 Offiziell Säit vun der Gemeng Conter
 D'Gemeng Conter op der Websäit vum Syvicol
 Festival de la Bande dessinée zu Conter
 Offiziell Säit vum Club des Jeunes Contern

Conter